# Nacho Fresneda

Nacho Fresneda (València, 19 de juny del 1971) és un actor valencià. Conegut principalment per la interpretació del personatge Huari a la sèrie El cor de la ciutat, de Manuel Aimé a Hospital Central i d'Alonso de Entrerríos a El Ministerio del Tiempo. Ha treballat al cinema i al teatre, així com en altres projectes televisius, especialment a Televisió de Catalunya.

## Biografia

És un actor amb una llarga trajectòria professional tant en teatre com en cinema i televisió, havent treballat molt en produccions de la televisió catalana, on és molt popular des de fa molts anys. Entre les obres de teatre que ha representat Nacho podem citar, a tall d'exemple, "Bodas de sangre", "Titanic", "Cándido", "Macbeteh" o "Ángel". Al cinema, encara que el seu treball en aquest mitjà no és molt extens, podem destacar algunes pel·lícules en les quals ha participat, com "Tranvía a la Malvarrosa", "La gran mentira del rock'n'roll", "Febrer", "Iris" o "Atlas de geografía humana", entre algunes altres.
També ha intervingut en alguns curtmetratges, com "No pienso volver", "Los Planetas" o "Salvador (Historia de un milagro cotidiano)". L'actor es dedica també al doblatge, havent posat la veu a un gran nombre d'actors, com Sam Worthington o Ed Helms. A la televisió és on Nacho ha obtingut més popularitat. L'any 2003 va formar part de la sèrie "El cor de la ciutat", una producció amb una gran audiència que li va fer un rostre molt popular. L'any 2002 va formar part de la sèrie "Hospital Central", encarnant el paper del doctor Manuel Aimé. I l'any 2009 va ser contractat per treballar en la sèrie "Amar en tiempos revueltos", en la qual interpreta novament a un metge, el doctor Mauricio Salcedo.
Nacho ha participat també puntualment en altres sèries com "Ángel o demonio", "Hispania, la leyenda", "Mirall trencat" o “Infidels”. Així mateix, ha interpretat també alguns papers en telefilms, llargmetratges fets per a la televisió, com "Otra ciudad", " Viure sense por" o "Projecte Cassandra". L'any 2011 va saltar al panorama internacional en participar en una coproducció entre diversos països, la sèrie "La reina del Sud", basada en una obra d'Arturo Pérez-Reverte en què Nacho encarna el personatge de Driss Larbi. L'any 2015 participa amb un paper protagonista en la sèrie de rtve "El ministerio del tiempo".

## Filmografia
### Cinema

* Tranvía a la Malvarrosa (1997), de José Luis García Sánchez
* Tre mogli (2001), de Marco Risi
* No pienso volver (2001), curtmetratge d'Alicia Puig
* La gran mentira del rock'n'roll (2002), de Tono Errando
* La tarara del chapao (2003), d'Enrique Navarro
* Febrer (2004), de Sílvia Quer
* Iris (2004), de Rosa Vergés
* Los Planetas (2006), curtmetratge de José Carlos Ruiz
* Atles de geografia humana (Atlas de geografía humana) (2007), d'Azucena Rodríguez
* Salvador (Història d'un miracle quotidià) (2007), curtmetratge d'Abdelatif Hwidar
* El reino (2018)

### Doblatge

* Rollerball (2002), com a Sanjay (Naveen Andrews)
* Llàgrimes del sol (2003), com a Terwase (Peter Mensah)
* Crash (2004), com a Farhad (Shaun Toub)
* Ressaca a Las Vegas (2009), com a Stu Price (Ed Helms)
* The International (2009), com a General Charles Motomba (Lucian Msamati)
* Terminator Salvation (2009), com a Marcus Wright (Sam Worthington)

### Televisió

* A flor de pell (1996)
* Ambiciones (1998)
* El cor de la ciutat (2000-2008)
* Mirall trencat (2002)
* Hospital Central (2002-2008)
* Otra ciudad (2003), telefilm de César Martínez Herrada
* El darrer senyor dels Balcans (2005)
* Viure sense por (2005), telefilm de Carles Pérez Ferré
* Projecte Cassandra (2005), telefilm de Xavier Manich
* Infidels (2009)
* Amar en tiempos revueltos (2009-2010)
* Gran Nord (2012-2013)
* El ministerio del tiempo (des del 2015)
* Fúria (minisèrie de televisió) (2021)

## Teatre

* Variacions enigmàtiques, dirigida per Christophe Lidón
* Ángel, dirigida per Jaume Pujol
* Macbeth, dirigida per Calixto Bieito
* Por, menjar-se ànima, dirigida per Carme Portacelli
* L'hort dels cirers, dirigida per Lluís Pasqual i Sánchez
* Cándido, dirigida per Carles Alfaro
* No hay burlas con el amor, dirigida per Dennise Rafter
* Titanic. Pavana espectacles
* Bodas de sangre. Fundació Shakespeare de València
* El burgés gentilhome. Teatre Micalet

## Referències

* ↑ «Biografía de Nacho Fresneda» (en castellà). biografias. [Consulta: 12 febrer 2014].
* ↑ «Ficha de Nacho Fresneda». hospitalcentral.es. Arxivat de l'original el 2020-02-05. [Consulta: 21 agost 2011].
* ↑ «El ministerio del tiempo». sensacine.com. [Consulta: 4 març 2015].

## Enllaços externs

* Nacho Fresneda a la seva agència de representació (castellà)
* Nacho Fresneda a CatalanFilms
* Nacho Fresneda a TeatreNacional Arxivat 2007-10-26 a Wayback Machine.
* Nacho Fresneda a LaHiguera (castellà)